11/05/11
Joibe, vinars e sabide cunvigne su riviei e ribelisim
Inte suaze des iniziativis in program pai cinccent agns dal riviel de Joibe Grasse si varà ancje une cunvigne di trê dîs inmaneade des Universitâts dal Friûl, dal Litorâl e Ca' Foscari di Vignesie che e je stade batiade "Riviei e ribelisim tra ete di mieç e etât moderne".
L'apontament si davuelç su trê zornadis: joibe ai 12 di Mai alì dal salon dal Parlament de Patrie dal Friûl, in cjistiel a Udin (15.00 - 19.00); vinars ai 13 di Mai tal salon dal cjistiel di Colorêt di Montalban (9.30 - 13.00 / 14.30 - 18.30); e sabide ai 14 di Mai alì de sale Gusmani di palaç Antonini a Udin (9.30 - 13.00).
E je la ocasion par scoltâ passe une vincjine di esperts che a fevelaran dai riviei che a àn tocjât chest toc di Europe tra il '400 e il '500, ma ancje dai elements sociâi e culturâi che a jerin daûr des rivoltis popolârs e dai scuintris tra fazions che a àn segnât chê ete storiche. Une ocasion impuartante, duncje, par cui che si interesse di chescj argoments.
Iscriviti a: Commenti sul post (Atom)
unk fur_Latn fur_Latn fur_Latn fur_Latn fur_Latn